48. ΣΥΝΤΑΚΤΙΚΗ ΠΡΑΞΙΣ της 2/5 Οκτ. 1974 (ΦΕΚ Α΄ 288) Περί εκλογής καθηγητών Ανωτάτων Εκπαιδευτικών Ιδρυμάτων ως βουλευτών. Αποφασίζομεν: Άρθρ.1.-1.Το δια του άρθρ. 71 του Συντάγματος, θεσπιζόμενον κώλυμα εκλογής βουλευτών και ανακηρύξεως τούτων ως υποψηφίων, δεν ισχύει προκειμένου περί καθηγητών Ανωτάτων Εκπαιδευτικών Ιδρυμάτων. Ούτοι δύνανται να εκλεγούν βουλευταί και να ανακηρυχθούν υποψήφιοι και εις την περιφέρειαν εις ην εδρεύει το Ανώτατον Εκπαιδευτικόν Ίδρυμα, εις ο υπηρετούν. 2.Τα καθήκοντα του Καθηγητού Ανωτάτου Εκπαιδευτικού Ιδρύματος δεν είναι ασυμβίβαστα προς το βουλευτικόν αξίωμα, η άσκησις όμως τούτων ως και η συμμετοχή εις οιανδήποτε αρμοδιότητα συναπτομένην προς ταύτα αναστέλλεται εις την περίπτωσιν εκλογής ως βουλευτού ή διορισμού ως Υπουργού ή Υφυπουργού και καθ’ ον χρόνον διατηρείται η ιδιότης αύτη. 3.Δια ν.δ/τος ρυθμίζονται τα εκ της εφαρμογής της παρούσης Συντακτικής Πράξεως προκύπτοντα ζητήματα. Άρθρ.2.-Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 